American Friends Service Committee

American Friends Service Committee (AFSC) er ein organisasjon knytt til Venesamfunnet (Kvekarane) som arbeider for fred og sosial rettferd i USA og i verda elles. AFSC blei grunnlagt i 1917 av USA-amerikanske medlemmer av Venesamfunnet for å hjelpa sivile offer i fyrste verdskrigen. Kvekarane går tradisjonelt imot all form for valdsbruk, og det er difor mange av dei som nektar å gå inn i militæret, sjølv når dei er bundne av verneplikt. Det opphavlege målet til AFSC voks fram frå behovet for å gje militærnektarar av samvitsgrunnar eit konstruktivt alternativ til militærteneste. I 1947 mottok AFSC Nobels fredspris saman med British Friends Service Council (i dag Quaker Peace and Social Witness).Nobels fredspris 1947

 Historie 
In april 1917, nokre dagar etter at Sambandsstatane hadde gått in i fyrste verdskrigen ved å erklæra krig mot Tyskland og deira allierte, møttest ei gruppe kvekarar i Philadelphia for å diskutera verneplikta og korleis den ville påverka medlemmar av fredskyrkjer som kvekarane, mennonittane, Church of the Brethren og Amish-samfunnet.

Vidare utvikla dei planar som omhandla den USA-amerikanske hæren, sidan han ikkje hadde behandla religiøse militærnektarar konsekvent i tidlegare krigar. Sjølv om medlemmar i pasifistiske kyrkjesamfunn fekk sleppa unna verneplikta på lovleg grunnlag, vart lova tolka på ei rekkje måtar når ein kalla inn vernepliktige.  Mange kvekarar og andre militærnektarar fekk ordre om å rapportera seg til militærleirar for militærteneste. Nokre av desse, som ikkje var klar over kva denne plikta innebar, oppdaga at det militære tolka rapporteringa som kampvilje. Ein av dei fyrste oppgåvene for AFSC var å identifisera militærnektarar på samvitsgrunnlag, finna leirane dei oppheldt seg i og gå på besøk til dei for å gje dei åndeleg leiing og moralsk støtte. I område der dei pasifistiske kyrkjesamfunna stod sterkt (t.d. Pennsylvania), var det stor vilje frå det militære si side til å visa militærnektarane til AFSC for å gjera alternativ teneste der.Origin of AFSC  by former AFSC Archivist Jack Sutters

I tillegg til å leia alternative tenesteprogram for militærnektarar, samla AFSC inn mat, klede og andre forsyningar til flyktningar i Frankrike. Kvekarane vart bedt om å samla inn gamle klede for å laga nye, dyrka frukt og grønsaker, hermetisera dei og senda dei til AFSC sine hovudkvarter i Philadelphia. Deretter sende AFSC varene til Frankrike til å fordelast. Unge menn og kvinner vart sende til Frankrike på arbeid, der dei jobba med britiske kvekarar og gav hjelp og medisinsk omsorg til flyktningane, reparerte og bygde opp att bustadhus, hjelpte bønder med å så i åkrar som var blitt skada av krigen og grunnla ei fødestove. Då krigen tok slutt i 1918, tok AFSC til å jobba i Russland, Serbia og Polen med foreldrelause born, samt sveltande og sjuke menneske, og i Tyskland og Austerrike sette dei opp kjøken for å gje mat til svoltne born.

I løpet av 1930-åra og andre verdskrigen var AFSC aktivt involvert i å hjelpa flyktningar å røma frå Nazi-Tyskland, gje hjelp til born på begge sidene av den spanske borgarkrigen samt til flyktningane i Frankrike under Vichy-regimet.All in the Same Boat: Non-French Women and Resistance in France, 1940-1944 , Hillary Mohaupt, våren 2010. Samtidig hjelpte AFSC japansk-amerikanarar då dei vart tekne til fange i USA i 1940-åra og dreiv fleire leirar for sivilteneste for den nye generasjonen med militærnektarar på samvitsgrunnlag. Då krigen tok slutt, dreiv dei hjelpearbeid og gjenoppbygging i Europa, Japan, India og Kina. I 1947 hjelpte dei flyktningar å slå seg ned att under delinga av Britisk India samt på Gazastripa. Mellom 1937 og 1943 bygde AFSC Penn-Craft-samfunnet for arbeidslause kolgruvearbeidarar i Fayette County i Pennsylvania. Note: This includes 

Då den kalde krigen auka i intensitet, var AFSC involvert i hjelpearbeid som ofte var retta mot sivile på begge sider av konfliktar rundt i verda, t.d. Koreakrigen, oppstanden i Ungarn i 1956, Algeriekrigen og krigen mellom Nigeria og Biafra. Frå og med 1966 utvikla AFSC hjelpeprogram for born og skaffa medisinske forsyningar og protesar til sivile i både Nord-Vietnam og Sør-Vietnam.

I 1955 gav komitéen ut heftet Speak Truth to Power:  A Quaker Search for an Alternative to Violence.Wendy Chmielewski, “Speak Truth to Power:  Religion, Race, and Sexuality, and Politics During the Cold War” Den 71 sider lange trykksaka fokuserte på den kalde krigen og hadde til uttrykt førermål "å gje ein praktisk demonstrasjon av kjærleikens effektivitet i menneskelege relasjonar."Speak Truth to Power  frå AFSC sine arkiv  Heftet fekk stor merksemd i både religiøs og sekulær presse og skulle bli eit viktig standpunkt for den kristne pasifismen.

I Sambandsstatane støtta AFSC Borgarrettsrørsla og rettane til Afro-amerikanarar, indianarar, samt amerikanarar med meksikansk eller asiatisk opphav. Sidan 1970-talet har AFSC også jobba intensivt som ein del av fredsrørsla, særleg med å stansa produksjon og frakt av atomvåpen.

Program og prosjekt 
Dagens AFSC-program gjeld ei vidt spekter med saker, nasjonar og samfunn. AFSC skildrar programma som sameinte ved "den urokkelege trua i den essensielle verdien av kvart menneske, ikkje-vald som den rette vegen å løysa konflikt på og kjærleikens kraft til å vinna over undertrykking, diskriminering og vald."AFSC's Our Work page; afsc.org

AFSC har meir enn to hundre tilsette som er engasjert i fleire titals program i USA og tretten andre land.AFSC's Where We Work page ; afsc.org AFSC har delt inn programma sine i 14 geografiske regionar som kvar og ein driv program knytt til fred, rettar for innvandrarar, forsoningsmøte, økonomisk rettferd og andre føremål.AFSC's structure page ; Afsc.org AFSC sine internasjonale program samarbeider ofte med Quaker Peace and Social Witness og andre partnarar.

AFSC skaffar også administrativ støtte til kvekarane sitt SN-kontor i byen New York.  Dette kontoret representerer den offisielle røysta til kvekarsamfunnet i hovudkvartera til dei sameinte nasjonane.  Kvekarsmfunnet har òg eit anna SN-kontor i Geneve som får støtte frå det europeiske kvekarsamfunnet. Desse kontora er underordna Friends World Committee for Consultation.

AFSC driftar mange hjelpeprogram på verdsbasis. I den årlege organisasjonsrapporten for 2010 kan ein lesa om hjelpearbeid i fleire afrikanske land, Haiti, Indonesia og USA. Nyleg opna AFSC ei omreisande kunstutstilling som går under namnet Windows & Mirrors, og set fokus på verknaden krigen i Afghanistan har hatt på dei sivile.The official Windows and Mirrors informasjonsside.

Cost of War-prosjektet
Cost of War (krigskostnad) er utstillingar der ein kan sjå eit overslag på krigskostnaden av Irak-krigen og krigen i Afghanistan. Utstillingane blir drivne av National Priorities Project.Official Site; National Priorities Project  Den 1. juni 2010 hadde krigane eit kombinert kostnadsoverslag på over 1 billion dollar, (Irak-krigen om lag 725 milliardar dollar og krigen i Afghanistan ca. 275 milliardar). Tala er basert på rapportar frå kongressen i USA og inkluderer ikkje "framtidig medisinsk omsorg for dei såra soldatane og veteranane i krigen".

Basert på desse utrekningane, laga AFSC ei utstilling med 10 store faner der ein kan lesa kva kostnaden av éin dag i Irak-krigen kunne ha vore brukt på. På fanene står det:

Éin dag av Irak-krigen = 720 millionar dollar, korleis ville du brukt dei?
Éin dag av Irak-krigen = 84 nye barneskular
Éin dag av Irak-krigen = 12,478 barneskulelærarar
Éin dag av Irak-krigen = 95,364 Head Start-plasser for born
Éin dag av Irak-krigen = 1,153,846 born med gratis matpakke på skulen
Éin dag av Irak-krigen = 34,904 fireårsstipend for universitetsstudentar
Éin dag av Irak-krigen = 163,525 menneske med helseomsorg
Éin dag av Irak-krigen = 423,529 born med helseomsorg
Éin dag av Irak-krigen = 6,482 familiar med bustader
Éin dag av Irak-krigen = 1,274,336 bustader med fornybar energi

Nett no finst det 22 Cost of War-utstillingar i ulike statar i USA.

AFSC mottek mykje kritikk frå sosialt konservative grupper for å vera mot krig, for innvandring til USA og mot dødsstraff.
I løpet av historia har FBI og andre offentlege instansar overvaka arbeidet til AFSC og liknande organisasjonar Washington Post article, Monitoring AmericaDocuments released under the freedom of information act are hosted on the FBI's website In recent years AFSC has worked with the ACLU on several efforts to end spying by local police, the FBI, the Pentagon  and the NSA  targeted at AFSC and other organizations.

Sidan 1970-åra har det også kome kritikk frå liberale medlemmar av Venesamfunnet, som meiner at AFSC har forlate kvekarrøtene sine og vortne som alle andre politiske pressgrupper.Chuck Fager, ed., Quaker Service at the Crossroads:  American Friends, The American Friends Service Committee, and Peace and Revolution, Kimo Press, 1988.

 Kjelder 

Denne artikkelen bygger på «American Friends Service Committee» frå ,  den 6. november 2013.  


Arkiv
 Tyree Scott Papers. 1970-1995. 73 cubic feet (73 boxes). Contains records from Scott's service with the American Friends Service Committee, Pacific Northwest Regional Offices in the late 1970s. 
 Records of the American Friends Service Committee, Midwest Branch, Advisory Committee for Evacuees. 1942-1963. 10 linear ft. (25 boxes).
 Emery E. Andrews Papers. 1925-1969. 2.93 cubic ft. Collection materials are in English and Japanese.

Bakgrunnsstoff
 Nettstaden til American Friends Service Committee 
 FBI-fil om AFSC 
 Nettstaden til Quaker United Nations Offices
 Nettstaden til Cost of War

Kategori:Vinnarar av Nobels fredspris
Kategori:Nobelprisvinnarar frå USA
Kategori:Religiøse organisasjonar
Kategori:Skipingar i 1917
Kategori:Fredsorganisasjonar
Kategori:Kvekarrørsla